**J e l e n t é s**

Balatonhenye Önkormányzata Képviselő-testületének
2018. szeptember 25-i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.
Előterjesztő: Kovács Csaba Károly polgármester

A Képviselő-testület lejárt határidejű határozatainak végrehajtásáról az alábbiakban számolok be:

**36/2018. (V. 07.) HATÁROZATA**

***A Kővágóörsi Közös Önkormányzati Hivatal 2017. évi költségvetése
módosításának elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2017. évi költségvetése módosítását és a tájékoztatást – az előterjesztésnek megfelelően – elfogadja.

**intézkedést nem igényel**

**37/2018. (V. 07.) HATÁROZATA**

***A Kővágóörsi Közös Önkormányzati Hivatal 2017. évi zárszámadása elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2017. évi gazdálkodásáról szóló beszámolót - az előterjesztésnek megfelelően - elfogadja.

**intézkedést nem igényel**

**38/2018. (V. 07.) HATÁROZATA**

***A Kővágóörsi Közös Önkormányzati Hivatal 2017. évi pénzmaradványának, pénzmaradvány felhasználásának elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2017. évi pénzmaradványát 4.199.041 Ft összegben állapítja meg, melyből kötelezettségvállalással terhelt pénzmaradvány 4.199.041 Ft.

**intézkedést nem igényel**

**40/2018. (V. 07.) HATÁROZATA**

***A Kővágóörsi Közös Önkormányzati Hivatal Szervezeti és Működési Szabályzata módosításáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal Szervezeti és Működési Szabályzata módosítását és egységes szerkezetét elfogadja.

**SZMSZ módosítása megtörtént**

**41/2018. (V. 07.) HATÁROZATA**

***A Közös önkormányzati hivatal létrehozásáról szóló megállapodás módosítása***

Balatonhenye Község Önkormányzata Képviselő-testülete a Közös önkormányzati hivatal létrehozásáról szóló megállapodás módosítását és egységes szerkezetét elfogadja azzal a módosítással, hogy a megállapodás 5.3.1. pontjában az ügyfélfogadási idő Köveskál esetében 2 alkalommal 1 óra és 1 alkalommal 3 óra.

**megállapodás módosítás megtörtént**

**42/2018. (V. 07.) HATÁROZATA**

***A Kővágóörsi Közös Önkormányzati Hivatal 2017. évi munkájáról szóló beszámoló elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2017. évi munkájáról szóló beszámolót a kiegészítéssel együtt elfogadja.

**intézkedést nem igényel**

**49/2018. (V. 22.) HATÁROZATA**

***A gyermekjóléti és gyermekvédelmi feladatok ellátásáról***

***szóló 2017. évre vonatkozó átfogó értékelés elfogadásáról***

Balatonhenye Község Önkormányzat Képviselő-testülete a gyermekjóléti és gyermekvédelmi feladatok ellátásáról szóló 2017. évre vonatkozó értékelést elfogadja.

Utasítja az alpolgármestert, hogy az értékelést küldje meg a Veszprém Megyei Kormányhivatal részére.

Felelős: Kovács Csaba Károly, polgármester

Határidő: 2018. május 31.

**Kormányhivatal döntésről értesítve**

**52/2018. (V. 22.) HATÁROZATA**

***A temetővel kapcsolatos díjak felülvizsgálatáról***

Balatonhenye Község Önkormányzata Képviselő-testülete a köztemető rendjéről, használatának és igénybevételének szabályairól szóló 3/2000. (X. 16.) önkormányzati rendeletében szabályozott, a temetővel kapcsolatos díjakat felülvizsgálta, ami alapján megállapítja, hogy a díjakat módosítani kívánja és a következő ülésre javaslatot tesz a díjak vonatkozásában.

Felkéri a polgármestert, hogy a díjak vonatkozásában készítsen javaslatot a soron következő ülésre.

Határidő: a következő tervezett testületi ülés

**folyamatban van**

**53/2018. (V. 22.) HATÁROZATA**

***Balaton-felvidéki Szociális, Gyermekjóléti és Háziorvosi Ügyeleti Szolgálat támogatása***

Balatonhenye Község Önkormányzata Képviselő-testülete elhatározza, hogy a Balaton-felvidéki Szociális, Gyermekjóléti és Háziorvosi Ügyeleti Szolgálat (a továbbiakban: Szolgálat) kérelmét támogatja, és a Szolgálat részére a Szolgálat ellátási területén élő a hátrányos helyzetű gyermekek nyári táboroztatásához egyszeri 15.000 Ft, azaz Tizenötezer forint támogatást nyújt.

A Szolgálat köteles a támogatás felhasználásáról elszámolni.

Felkéri a polgármestert a szükséges intézkedések megtételére.

Felelős: Kovács Csaba Károly, polgármester

Határidő: 2018. június 1.

**Támogatási szerződés aláírása és a támogatás kifizetése megtörtént**

**55/2018. (VI. 20.) HATÁROZATA**

***A falugondnok felmentésével és kinevezésével***

***kapcsolatos javaslat megtárgyalásáról***

Balatonhenye Község Önkormányzata Képviselő-testülete a Veszprém Megyei Kormányhivatal VEB/005/2266/2018. ügyiratszámú javaslatában leírtakat elfogadja, közalkalmazott felmentése és kinevezése során a közalkalmazottak jogállásáról szóló 1992. évi XXXIII. törvény rendelkezéseinek figyelembevételével jár el.

Felelős: Kovács Csaba Károly, polgármester.

Határidő: folyamatos.

**Kormányhivatal döntésről értesítve**

**59/2018. (VII. 17.) HATÁROZATA**

***óvodában nyújtott étkeztetés térítési díjáról szóló***

***rendelet tervezet jóváhagyásáról***

Balatonhenye Község Önkormányzata Képviselő-testülete a Köveskál Község Önkormányzatának az óvodában nyújtott étkeztetés térítési díjáról szóló rendelet tervezetet megismerte azt előterjesztés szerint elfogadásra javasolja.

A képviselő-testület felkéri a Polgármestert, hogy Köveskál község polgármesterét a döntésről értesítse.

Felelős: Kovács Csaba Károly polgármester.

Határidő: azonnal.

**Köveskál Önkormányzata döntésről értesítve**

**60/2018. (VII. 17.) HATÁROZATA**

***A Köveskál és Térsége Óvoda Társulás Társulási megállapodás módosításáról***

Balatonhenye Község Önkormányzata Képviselő-testülete a Köveskál és Térsége Óvoda Társulás Társulási Megállapodás módosítását és annak egységes szerkezetét az előterjesztés szerinti tartalommal elfogadja.

Felhatalmazza a Polgármestert a Társulási Megállapodás aláírására.

Felelős: Kovács Csaba Károly polgármester

Határidő: 2018. július 30.

**Társulási megállapodás aláírása megtörtént**

**62/2018. (VII. 17.) HATÁROZATA**

***Országos Mentőszolgálat Alapítvány támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy az Országos Mentőszolgálat Alapítványt (Székhely: 1182 Budapest, Királyhágó u. 70.) (továbbiakban: Alapítvány) egyszeri 5.000 Ft-tal, azaz Ötezer forinttal támogatja.

A támogatás kifizetése egy összegben utalással történik az Alapítvány pénztára javára.

A támogatás célja: Tapolca Mentőállomás mentőautói részére korszerűbb mentéstechnikai eszköz beszerzése

A felhasználás határideje: 2018. december 31.

Az Alapítvány a támogatásról 2019. január 31.-ig köteles elszámolni.

A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Alapítvány, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kovács Csaba Károly, polgármester

Határidő:

* a megállapodás megkötésére: 2018. július 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés aláírása és a támogatás kifizetése megtörtént**

**64/2018. (VIII. 16.) HATÁROZATA**

***Védőnői feladatok ellátására egészségügyi***

 ***feladatellátási megállapodás módosításáról***

Balatonhenye Község Önkormányzata Képviselő-testülete az egészségügyi feladatellátási megállapodás védőnői feladatok ellátására módosítását és egységes szerkezetét az előterjesztés szerinti tartalommal elfogadja.

A képviselő-testület felkéri a polgármestert a szükséges intézkedések megtételére.

Felelős: Kovács Csaba Károly polgármester.

Határidő: azonnal.

**Megállapodás aláírása folyamatban**

**65/2018. (VIII. 16.) HATÁROZATA**

***2019.-2033. évi gördülő fejlesztési terv elfogadásáról***

Balatonhenye Község Önkormányzatának Képviselő-testülete, mint a 11-03638-1-001-00-06 MEKH kóddal rendelkező, DRV\_V\_201 kódszámú, Balatonhelyei vízmű megnevezésű víziközmű Ellátásért Felelőse a víziközmű-szolgáltatásról szóló 2011. évi CCIX. törvény 11. §. szerint a Dunántúli Regionális Vízmű Zrt (a továbbiakban: DRV Zrt) által a 2019-2033. időszakra elkészített Gördülő Fejlesztési Terv beruházási és felújítási-pótlási tervrészét elfogadja és a Gördülő Fejlesztési Tervben meghatározott, 2019. évre vonatkozó munkálatokat a DRV Zrt.-től megrendeli.

**DRV döntésről értesítve**

**66/2018. (VIII. 16.) HATÁROZATA**

***Balatonhenye 75. sorszámú Köveskál szennyvízelvezető és tisztító víziközmű
 rendszerre vonatkozó 2019.-2033. évi gördülő fejlesztési terv elfogadásáról***

Balatonhenye Község Önkormányzatának Képviselő-testülete, mint a 75. sorszámú Köveskál szennyvízlevezető és -tisztító víziközmű rendszer Ellátásért Felelőse a Bakonykaraszt Zrt. által 2019.-2033. időszakra elkészített Gördülő Fejlesztési Tervet elfogadja. A képviselő-testület felkéri a polgármestert, hogy jelen döntést a Bakonykarszt Zrt. részére küldje meg.

Felelős: Kovács Csaba Károly polgármester.

Határidő: azonnal.

**Bakonykarszt döntésről értesítve**

**67/2018. (VIII. 16.) HATÁROZATA**

***törvényességi felhívás elfogadásáról***

Balatonhenye Község Önkormányzata Képviselő-testülete a Veszprém Megyei Kormányhivatal VEB/004/3031/2018. ügyszámú törvényességi felhívásával egyetért, az abban leírtakat elfogadja, a törvénysértések megszüntetéséről intézkedik.

Felelős: Kovács Csaba Károly polgármester.

Határidő: azonnal.

**Kormányhivatal döntésről értesítve**

**68/2018. (VIII. 16.) HATÁROZATA

*települési arculati kézikönyv felülvizsgálatáról***

Balatonhenye Község Önkormányzatának Képviselő-testülete elhatározza Balatonhenye települési arculati kézikönyvének (TAK) a településkép védelméről szóló 2016. évi LXXIV. törvény valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet szerinti felülvizsgálatát, indokolt esetben módosítását, korrekcióját. Felkéri Kovács Csaba Károly polgármestert, hogy a TAK felülvizsgálat szükségességéről a településképi rendelet módosításának függvényében a lakossági kérelmek és a törvényességi felvetések alapján kérjen szakmai állásfoglalást a település főépítészétől, indokolt esetben szerezzen be tervezési ajánlatot, valamint az erre szolgáló elektronikus felületen az adatszolgáltatási kérelmet indítsa el.

Határidő: tervezési ajánlat bekérésére 2018. augusztus 28.
Határidő: adatszolgáltatási kérelem elindítására 2018. szeptember 1.
Határidő: Partnerségi egyeztetés folyamatának a 314/2012. Kormány rendelet 29/A § (2) a) vagy C) pontja szerinti megindítása a hatályos önkormányzati rendelet előírásaival összhangban 2018. augusztus 28.
Felelős: Kovács Csaba Károly polgármester és Szabó Zoltán főépítész

**felülvizsgálat, illetve módosítás folyamatban augusztus 28-án lakossági fórum megtartásra került**

**69/2018. (VIII. 16.) HATÁROZATA**

***településképi rendelet módosításáról***

Balatonhenye Község Önkormányzatának Képviselő-testülete elhatározza Balatonhenye településkép védelméről szóló 22/2017. (XII. 29.) önkormányzati rendeletének 2016. évi LXXIV. törvény valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet szerinti módosítását. A módosítás során a beérkezett lakossági kérelmeket és az állami főépítész által jelzett törvényességi észrevételeket érdemben vizsgálni szükséges. Felkéri Kovács Csaba Károly polgármestert, hogy az erre szolgáló elektronikus felületen az adatszolgáltatási kérelmet indítsa el.

Határidő: adatszolgáltatási kérelem elindítására 2018. augusztus 28.

Határidő: Partnerségi egyeztetés folyamatának a 314/2012. Kormány rendelet 29/A § (2) a) vagy C) pontja szerinti megindítása a hatályos önkormányzati rendelet előírásaival összhangban 2018. augusztus 28.

Felelős: Kovács Csaba Károly polgármester és Szabó Zoltán főépítész

**felülvizsgálat, illetve módosítás folyamatban augusztus 28-án lakossági fórum megtartásra került**

**70/2018. (VIII. 16.) HATÁROZATA**

***főépítészi feladatok ellátásáról***

Balatonhenye Község Önkormányzata Képviselő-testülete a településképi arculati kézikönyv és a településképi rendelet módosítása, felülvizsgálata, korrekciója kapcsán települési főépítészi feladatok ellátására megbízza a Tér-Szer Kft-t (képviseli: Szabó Zoltán 8200 Veszprém, Viola u. 14/b.).Felkéri a polgármestert a megbízási szerződés megkötésére és aláírására.

Felelős: Kovács Csaba Károly polgármester.
Határidő: azonnal.

**megbízási szerződés aláírásra került**

**71/2018. (VIII. 16.) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről**

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 28 m³ mennyiségben kemény lombos tűzifára, melyhez a szükséges önerő összesen 35.560 Ft (28.000 Ft + Áfa). A tűzifa szállításából származó költségek az önkormányzatot terhelik.

A pályázatban vállalt szállítás költségeit a Képviselő-testület Balatonhenye Község Önkormányzata Képviselő-testületének a 2018. évi költségvetéséről szóló önkormányzati rendeletében meghatározott tartalékkerete terhére biztosítja. A Képviselő-testület a pályázati adatlap tartalmával, az abban foglalt nyilatkozattal egyetért.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Kovács Csaba Károly, polgármester

Határidő: 2018. augusztus 31.

**Határozat visszavonásra került**

**74/2018. (IX. 10.) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és az önerő vállalásáról**

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről szóló 71/2018. (VIII.16.) számú határozatát visszavonja és az alábbi határozatot hozza.

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 28 m³ mennyiségben kemény lombos tűzifára, melyhez a szükséges önerő összesen 35.560 Ft (28.000 Ft + Áfa). A tűzifa szállításából származó költségek, valamint az önerő az önkormányzatot terhelik.

 A pályázatban vállalt önerőt és a szállítás költségeit a Képviselő-testület Balatonhenye Község Önkormányzata Képviselő-testületének a 2018. évi költségvetéséről szóló önkormányzati rendeletében meghatározott tartalékkerete terhére biztosítja. A Képviselő-testület a pályázati adatlap tartalmával, az abban foglalt nyilatkozattal egyetért.

Balatonhenye Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Kovács Csaba Károly, polgármester

Határidő: 2018. szeptember 12.

**Pályázat benyújtásra került**

**Polgármesteri hatáskörben hozott döntések:**

* iskolakezdésre tekintettel 7 kérelmező részére támogatás megállapítása

(óvodáskorú 10.000 Ft/gyermek, általános iskolás 20.000 Ft/gyermek, középiskolás 25.000 Ft/gyermek, összesen: 225.000 Ft összegben)

* lakáskiadásokra tekintettel 1 kérelmező részére 4.000 Ft/hó támogatás megállapítása

**Határozati javaslat:**

**BALATONHENYE KÖZSÉG ÖNKORMÁNYZATA
KÉPVISELŐ-TESTÜLETÉNEK**
**/2018. (IX. 25.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2018. szeptember 19.

Kovács Csaba Károly polgármester